[{"text_idx": "#000002", "text": "Keskkonnaameti tellimusel on valmimas kaitstavate alade linnujahipiirangute analu\u0308u\u0308s. Selle eesma\u0308rgiks on analu\u0308u\u0308sida u\u0308ht tu\u0308u\u0308pi looduskaitsepiirangut tervikuna ko\u0303igil kaitsealustel aladel \u2013 kaitsealadel, hoiualadel ja pu\u0308sielupaikades. To\u0308o\u0308 ka\u0308igus koondati ja su\u0308stematiseeri kaitstavatel aladel kehtivate jahipiirangute info ning loodi selle po\u0303hjal geoinfosu\u0308steemides kasutatav kaardiandmestik."}, {"text_idx": "#000003", "text": "Ko\u0303rvutades jahipiiranguid va\u0308rskemate linnustiku inventuuride ja seireandmete, kaitse-eesma\u0308rkide ning piirkondade ku\u0308ttimisinfoga on tuvastatud alad, kus reeglid vajaksid ajakohastamist. Kaitstavatel aladel seni kehtinud piirangud on seatud pika aja va\u0308ltel vastavalt tollasele linnustiku kaitsestaatusele, jahihuvile ning kaitse-eeskirjade avalikustamisel laekunud ettepanekutele. Ajaga tekkinud muutuste ja uute teadmiste valguses vo\u0303ib olla vajalik linnujahipiiranguid muuta veidi enam kui pooltel analu\u0308u\u0308situd aladest."}, {"text_idx": "#000004", "text": "\u201eOlulist muutmist vajavate jahialadena saab va\u0308lja tuua hoiualad, kus puudub detailne kaitsekord. Vastavalt looduskaitseseadusele on hoiualadel keelatud tegevused, mis ohustavad ala eesma\u0308rkide sa\u0308ilimist. Uuringu koostajate hinnangul on vajalik va\u0308lja to\u0308o\u0308tada o\u0303iguslikud alused, mis vo\u0303imaldaks keelata linnujahti ka hoiualadel, kus on eesma\u0308rgiks linnustiku elupaikade kaitse. Tuntumad ja linnurikkamad hoiualad on na\u0308iteks Va\u0308inamere hoiuala ja Pa\u0308rnu lahe hoiuala,\u201c lausus Roland Mu\u0308u\u0308r, Keskkonnaameti looduskaitse osakonna no\u0303unik."}, {"text_idx": "#000005", "text": "Kolmandal novembril algusega kell 10 tutvustatakse Keskkonnaministeeriumis linnujahipiirangute analu\u0308u\u0308si tulemusi ja ku\u0308sitakse teemaga seotud osapoolte arvamust."}, {"text_idx": "#000006", "text": "\u201eLinnujahi piirangute uuring on oluliseks sisendiks vo\u0303imalike linnujahti korraldavate reeglite ta\u0308psustamiseks. Nii palju osapooli puudutava teema puhul tuleb arvesse vo\u0303tta ko\u0303ik kogutud teadmised, et edasiste otsuste puhul vo\u0303imalikult konsensuslik lahendus leida,\u201c u\u0308tles Keskkonnaministeeriumi asekantsler Marku Lamp ja lisas, et vo\u0303imalikud muudatused o\u0303igusloomes arutatakse eelnevalt la\u0308bi ka maaomanike esindajatega."}, {"text_idx": "#000011", "text": "Rebase ka\u0308est u\u0308he ko\u0303rvaga pa\u0308a\u0308senud lammas langes nu\u0308u\u0308d hundi ohvriks"}, {"text_idx": "#000012", "text": "Meie u\u0308hendusse kuulub enamik Eesti jahimeestest, kes hooldavad ulukeid ja peavad jahti 85% Eesti jahiterritooriumil."}, {"text_idx": "#000014", "text": "Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning po\u0303nevat lugemist leiab ka iga looduseso\u0303ber. Ilmub 6 korda aastas."}]